# Αντιμετώπιση προβλημάτων

## Δεν είναι δυνατός ο εντοπισμός του προϊόντος

Βεβαιωθείτε ότι το προϊόν και το σημείο πρόσβασης (ή ο ασύρματος δρομολογητής) είναι ενεργοποιημένα.
Αν χρησιμοποιείτε το προϊόν σε δίκτυο Ethernet, βεβαιωθείτε ότι το προϊόν είναι σωστά συνδεδεμένο στον κόμβο με ένα καλώδιο LAN.
Αν έχουν οριστεί περιορισμοί πρόσβασης στο σημείο πρόσβασης (ή τον ασύρματο δρομολογητή), καταχωρίστε τη διεύθυνση MAC ή IP του προϊόντος στο σημείο πρόσβασης. Ελέγξτε τη διεύθυνση MAC στον πίνακα ελέγχου του προϊόντος ή στο φύλλο κατάστασης του δικτύου.
Αν είναι ενεργοποιημένο στο σημείο πρόσβασης (ή τον ασύρματο δρομολογητή) ένα χαρακτηριστικό διαχωρισμού απορρήτου, απενεργοποιήστε το. Για περισσότερες λεπτομέρειες, ανατρέξτε στο εγχειρίδιο του σημείου πρόσβασης (ή του ασύρματου δρομολογητή).
Βεβαιωθείτε ότι η διεύθυνση IP είναι σωστή. Δεν θα πρέπει να συμπίπτει με άλλες διευθύνσεις και δεν είναι δυνατή η σύνδεση του προϊόντος σε διαφορετικό τμήμα δικτύου.

## Δεν είναι δυνατή η σύνδεση του προϊόντος στο δίκτυο

Βεβαιωθείτε ότι έχει εξασφαλιστεί επικοινωνία μεταξύ του υπολογιστή και του σημείου πρόσβασης (ή του ασύρματου δρομολογητή).
Βεβαιωθείτε ότι το αναγνωριστικό SSID (όνομα δικτύου) που χρησιμοποιείται στο σημείο πρόσβασης έχει επιλεγεί ή καταχωρηθεί σωστά. Δεν είναι δυνατή η χρήση χαρακτήρων μη συμβατών με τον κώδικα ASCII.
Για τον κωδικό πρόσβασης ισχύει η διάκριση πεζών-κεφαλαίων. Βεβαιωθείτε ότι ο κωδικός πρόσβασης έχει καταχωρηθεί σωστά.
Μετακινήστε το προϊόν πιο κοντά στο σημείο πρόσβασης ή ρυθμίσετε την εξωτερική κεραία του σημείου πρόσβασης.
Οι παρεμβολές ραδιοκυμάτων από άλλες ασύρματες συσκευές ενδέχεται να διακόψουν την ασύρματη σύνδεση. Βεβαιωθείτε ότι δεν είναι ενεργοποιημένες άλλες ασύρματες συσκευές στον γύρω χώρο.